Politiet leder stadig efter den eller de gerningsmænd, der søndag den 10 november skød metalpile igennem hovedet og halsen på en svane i Brønderslev. - Vi har tekniske spor og henvendelser, som vi arbejder videre på, siger Diana Larsen, der er vicepolitikommissær i Brønderslev. Politiet har taget DNA prøver fra pilene der dræbte svanen, dem venter de fortsat svar på. - Vi håber selvfølgelig, at DNA-materialet kan give os noget, siger hun. Svanen døde af kvæstelserne.

Referat:
Politiet håber fortsat at fange den eller de gerningsmænd, der søndag skød en svane i Brønderslev.